b'\n_START_ARTICLE_\nDre\xc5\xbeni\xc5\xa1ke Ravne\n_START_SECTION_\nZgodovina\n_START_PARAGRAPH_\nPo legendi naj bi vas ustanovili pastirji, ki so bili pregnani iz doline._NEWLINE_Proti koncu 19. stoletja so Dre\xc5\xbeni\xc5\xa1ke Ravne pogorele, nepo\xc5\xa1kodovanih je ostalo le nekaj hi\xc5\xa1. To naj bi se zgodilo zaradi v slamo odvr\xc5\xbeene cigarete, in zaradi slamnatih streh je nato veliko hi\xc5\xa1 pogorelo._NEWLINE_Vas je pre\xc5\xbeivela 1. in 2. svetovno vojno. Razmere za va\xc5\xa1\xc4\x8dane so bile te\xc5\xbeke, saj je bila fronta v prvi svetovni vojni nedale\xc4\x8d od vasi, posledica tega pa je bila da so morale vse dru\xc5\xbeine oditi v izgnanstvo. Po koncu vojne, po vrnitvi, je veliko dru\xc5\xbein ostalo brez domov, saj je bila vas skoraj v celoti poru\xc5\xa1ena._NEWLINE_V obeh svetovnih vojnah so boji potekali prav v bli\xc5\xbeini dre\xc5\xbeni\xc5\xa1kih vasi; prav tako so nekatere va\xc5\xa1\xc4\x8dane vpoklicali v vojsko, ve\xc4\x8dina je izgubila domove ali pa celo \xc5\xbeivljenja. Obe vojni se po negatvnem vplivu na vas ne razlikujeta prav veliko._NEWLINE_Vas je leta 1998 prizadel potres. Po\xc5\xa1kodovanih je bilo veliko hi\xc5\xa1, ki pa so bile do danes (konec 2012) vse obnovljene.\n_START_SECTION_\nKmetijstvo\n_START_PARAGRAPH_\nKmetijstvo je bilo v zgodovini vasi glavna gospodarska dejavnost. Danes se s kmetijstvom ukvarja manj ljudi, saj hodijo na delo v Kobarid in drugam v Poso\xc4\x8dju._NEWLINE_Glavni pridelki so krompir, fi\xc5\xbeol, krmne rastline, ukvarjajo pa se tudi s pa\xc5\xa1ni\xc5\xa1tvom oziroma \xc5\xbeivinorejo in nabiranjem zdravilnih zeli\xc5\xa1\xc4\x8d. Njive se nahajajo pod pobo\xc4\x8djem, na strmej\xc5\xa1em svetu pa so sadovnjaki in travniki. Ob hi\xc5\xa1ah uspeva tudi samorodna trta.\n_START_SECTION_\nTurizem\n_START_PARAGRAPH_\nTurizem se je v Dre\xc5\xbeni\xc5\xa1kih Ravnah hitreje razvijati \xc5\xa1ele po potresu 1998. Danes je turizem zelo raz\xc5\xa1irjen, saj ima veliko hi\xc5\xa1 apartmaje. Eden od glavnih vzrokov za razcvet turizma je pestra izbira raznih pohodnih poti, kot so Pot miru, vzponi na okoli\xc5\xa1ke gore, planina Zaprikr\xc3\xa0j in drugo._NEWLINE_Nad vasjo pa se vsako poletje odvija tudi tabor mladih planincev v organizaciji razli\xc4\x8dnih dru\xc5\xa1tev iz Slovenije, na katerega pridejo otroci z namenom dru\xc5\xbeenja, navajanja \xc5\xbeivljenja v skupini in spoznavanja kraja in okolice. Znana je tudi vsakoletna kolesarska dirka iz Kobarida.'